MacOS
macOS (prvobitno Mac OS X, te OS X do 2016) jest operativni sistem kojeg razvija američka kompanija Apple Inc. Ova firma također distribuira sistem kao zaseban softverski paket za Apple računare. Baziran na kombinaciji multithreading-a, Mach 3.0 microkernel-a, FreeBSD servisa, specifičnog hardvera i SMP-sigurnih upravljačkih programa. Sve standardne UNIX alatke i skriptni jezici se nalaze na OS X-u i dostupni su preko terminala (editori: emacs, vim i ed; shell skripte uključujući bash (podrazumijevani shell), tcsh (csh), zsh i korn; alatke za menedžment kao cp, mv, ls i tar; skriptni jezici: Perl, PHP, tcl, Ruby i Python te nativna podrška za popularne Tcl/TK, TKInter i WxWidgets). Mac OS X je u prvoj liniji imao za cilj stvoriti platformu na kojoj će programeri, koristeći standardne kompajlere, moći da razvijaju Apple softver.